อนุมัติ5รายขายประกันตามเดิม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

แก้กองทุนเป็นบวกตามเกณฑ์ลุ้นฟินันซ่ายื่นแผนฟื้นฟู17ก.ย
.โพสต์ทูเดย์ — คปภ.ไฟเขียวบริษัทประกันแก้ไขเงินกองทุนเป็นบวก ขายได้ตามปกติ 5 ราย เหลือ 3 รายยังมีปัญหา
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ทาง คปภ.ได้รายงานสถานะการเงินของบริษัทประกันภัยที่มีปัญหาเรื่องเงินกองทุนติดลบจนถูกคำสั่งให้หยุดรับประกันชั่วคราวในช่วงที่ผ่านมาจำนวน 8 บริษัท และได้มีการแก้ไขปัญหาฐานะการเงินจนกลับมาสู่ภาวะปกติได้แล้วจำนวน 5 บริษัท แต่ยังคงเหลืออีก 3 บริษัทที่ยังมีปัญหาเรื่องเงินกองทุนติดลบและยังไม่สามารถขายประกันได้ตามปกติ ประกอบด้วย บริษัท ลิเบอร์ตี้ประกันภัย บริษัท เอ.พี.เอฟ.อินเตอร์เนชั่นแนล อินชัวรันส์ และบริษัท ฟินันซ่าประกันชีวิต ซึ่งในวันที่ 17 ก.ย.นี้ ผู้ร่วมทุนรายใหม่ทั้ง 4 รายจะต้องยื่นแผนฟื้นฟูและบริหารให้กับ คปภ. พิจารณาเพื่อคัดเลือกหาผู้ร่วมรายใหม่ให้เหลือเพียงรายเดียว
นายโอฬาร วงศ์สุรพิเชษฐ์ ประธานเจ้าหน้าที่บริหารสูงสุด บริษัท ฟอลคอนประกันภัย กล่าวว่า หาก คปภ.จะนำเกณฑ์การดำรงเงินกองทุนตามระดับความเสี่ยง หรืออาร์บีซี มาใช้ในปีหน้า บริษัทก็พร้อมเต็มที่ทั้งในด้านระบบไอที การเตรียมข้อมูลด้านสำรองสินไหม และด้านสำรองเบี้ยประกันภัย ซึ่งในช่วงที่ คปภ.มีการทดสอบระบบ บริษัทอยู่ในกลุ่มสูงสุดที่มีเงินกองทุนสูงกว่า 300% และทุนจดทะเบียนที่มีอยู่ 100 ล้านบาท ก็ยังไม่จำเป็นต้องเพิ่มทุนแต่อย่างใด โดยในปีนี้ตั้งเป้าทำเบี้ยให้ได้ 800 ล้านบาท หรือเติบโต 30% เมื่อเทียบกับปีนี้ที่คาดว่าจะทำเบี้ยได้ 650 ล้านบาท เพิ่มขึ้นจากปี 2552 ที่ทำเบี้ยได้ 450 ล้านบาท